Palmers Place | LekkeSlaap
Palmers Place: Hooffoto's
Adres: Sewendestraat 118, Voëlklip, Hermanus, 7200, Wes-Kaap
Palmers Place is 'n bekoorlike eenheid met 'n privaat ingang, in die tuin van die hoofhuis.
Die eenheid is smaakvol versier en beskik oor 'n semi-oopplan-slaapkamer, -kombuisie, -stort en 'n aparte toilet. Die slaapkamer het 'n dubbelbed met 'n elektriese kombers. Daar is ook 'n muurverwarmer en 'n waaiertjie. Daar is nie 'n TV nie. Die kombuisie het breekware, eetgerei, 'n yskassie, ketel, en 'n mikrogolf om ligte maaltye in voor te berei. Daar is nie 'n stoof nie. 'n Gasteskinkbord word voorsien. Daar is 'n privaat buitestort ook.
Gaste het toegang tot die tuin en patio met 'n sitarea vir 2. Die onderdakstoep spog met 'n lieflike uitsig op die berg en die buitesitarea is naby die ingang. Braaigeriewe is beskikbaar. Veilige parkeerplek is beskikbaar vir 1 voertuig en 'n hek wat met 'n afstandbeheer werk.
Palmers Place is 500 meter van Voëlklip-strand en 'n geriefswinkel af. Daar is 3 restaurante stapafstand vanaf die eenheid. Gaste kan lekker langs die kranspaadjies na die dorp toe stap waar walviskyk veral in seisoentyd, Julie tot November, gewild is. Die ingang na die Bergkontoerpad wat na die Fernkloof Natuurreservaat lei is 500 m van Palmers Place af.
Dit is ook net 'n entjie se ry van verskeie binnenshuise en buitemuurse besienswaardighede in die omgewing af, soos die Hemel en Aarde wynvallei, haaihokduik, walvis-bootvaarte en kajakvaart in die see.
'n Bespreking by Palmers Place sluit in:
4.8 uit 5van 10 resensies vir Palmers Place
Sewendestraat 118, Voëlklip, Hermanus, 7200, Wes-Kaap
Gaste dink Palmers Place het 'n uitstekende ligging
https://d288tngog90ix0.cloudfront.net/AAEAAQAAAAAAAAAAAAAAD78PSS4t857yn3VVidPGKbxxjnVDVhh2toMi2QzijWWzDiveiw?w=1440&h=960&fit=crop&auto=format Vanaf R600 per nag (vir 2 persone) 10 5 1 5 118 Seventh Street Voëlklip 7200 Wes-Kaap 086 999 0018 14:00-20:00 10:00 -34.407012296471 19.281542974205